CELEX: 22021D0020
Language: sl
Date: 2020-12-22 00:00:00
Title: Sklep št. 3/2020 Odbora veleposlanikov AKP-EU z dne 22. decembra 2020 o podaljšanju mandata članov izvršnega odbora Tehničnega središča za sodelovanje v kmetijstvu in na podeželju [2021/20]

12.1.2021   
               
               
                  SL
               
               
                  Uradni list Evropske unije
               
               
                  L 10/8
               
            
         SKLEP št. 3/2020 ODBORA VELEPOSLANIKOV AKP-EU
         z dne 22. decembra 2020
         o podaljšanju mandata članov izvršnega odbora Tehničnega središča za sodelovanje v kmetijstvu in na podeželju [2021/20]
         ODBOR VELEPOSLANIKOV AKP-EU JE –
         ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani (1) in zlasti člena 2(5) Priloge III Sporazuma,
         ob upoštevanju Sklepa št. 5/2013 Odbora veleposlanikov AKP-EU z dne 7. novembra 2013 o statutu Tehničnega središča za sodelovanje v kmetijstvu in na podeželju (2) ter zlasti člena 5(4) Priloge k Sklepu,
         ob upoštevanju naslednjega:
         
                     (1)
                  
                  
                     V členu 5(4) statuta Tehničnega središča za sodelovanje v kmetijstvu in na podeželju je določeno, da Odbor veleposlanikov AKP-EU člane izvršnega odbora Tehničnega središča za sodelovanje v kmetijstvu in na podeželju imenuje v skladu s postopki, ki jih določi Odbor, za največ pet let, na sredini obdobja pa se opravi vmesni pregled.
                  
               
                     (2)
                  
                  
                     V skladu s členom 95(1) naj bi Sporazum o partnerstvu AKP-EU prenehal veljati 29. februarja 2020.
                  
               
                     (3)
                  
                  
                     V skladu s Sklepom št. 3/2019 Odbora veleposlanikov držav AKP-EU z dne 17. decembra 2019 o sprejetju prehodnih ukrepov na podlagi člena 95(4) Sporazuma o partnerstvu AKP-EU (3) se je uporaba določb Sporazuma o partnerstvu AKP-EU podaljšala do 31. decembra 2020 ali do začetka veljavnosti novega sporazuma ali do začetka začasne uporabe novega sporazuma med Unijo in državami AKP, kar nastopi prej.
                  
               
                     (4)
                  
                  
                     V skladu s Sklepom št. 1/2020 Odbora veleposlanikov AKP-EU z dne 24. februarja 2020 o imenovanju članov izvršnega odbora Tehničnega središča za sodelovanje v kmetijstvu in na podeželju (CTA) (4) se mandat članov izvršnega odbora izteče 31. decembra 2020.
                  
               
                     (5)
                  
                  
                     V skladu s Sklepom št. 2/2020 Odbora veleposlanikov AKP-EU z dne 4. decembra 2020 o spremembi Sklepa št. 3/2019 Odbora veleposlanikov AKP-EU o sprejetju prehodnih ukrepov na podlagi člena 95(4) Sporazuma o partnerstvu AKP-EU (5) se je uporaba določb Sporazuma o partnerstvu AKP-EU podaljšala do 30. novembra 2021 ali do začetka veljavnosti novega sporazuma ali do začetka začasne uporabe novega sporazuma med Unijo in državami AKP, kar nastopi prej.
                  
               
                     (6)
                  
                  
                     Podaljšati bi bilo treba mandat članov izvršnega odbora CTA –
                  
               SPREJEL NASLEDNJI SKLEP:
         
            Člen 1
            Brez poseganja v morebitne prihodnje odločitve, ki bi jih Odbor veleposlanikov AKP-EU morda moral sprejeti v okviru svojih pristojnosti, se podaljša mandat naslednjih oseb kot članov izvršnega odbora CTA do 30. novembra 2021:
            
                        —
                     
                     
                        prof. Augusto Manuel CORREIA,
                     
                  
                        —
                     
                     
                        David HUNTER,
                     
                  
                        —
                     
                     
                        Helena JOHANSSON,
                     
                  
                        —
                     
                     
                        Abel KPAWILINA-NAMKOISSE,
                     
                  
                        —
                     
                     
                        dr. Boitshoko NTSHABELE in
                     
                  
                        —
                     
                     
                        Frederike PRAASTERINK.
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 22. decembra 2020
            
               
                  Za Odbor veleposlanikov AKP-EU
               
               
                  Predsednik
               
               Michael CLAUSS
            
         
         
            (1)  UL L 317, 15.12.2000, str. 3.
         
            (2)  UL L 309, 19.11.2013, str. 50.
         
            (3)  UL L 1, 3.1.2020, str. 3.
         
            (4)  UL L 72, 9.3.2020, str. 26.
         
            (5)  UL L 420, 14.12.2020, str. 32.